সমাবেশে বক্তরা অভিযোগ করে বলেন, জেলার গোমস্তাপুর উপজেলার রহনপুর পৌরসভাধীন শ্রী শ্রী শ্যামরায় দেবত্তর এষ্টেটের (হিন্দু মন্দির) মালিকানাধীন ৭/৮শ’ একর জমি,প্রায় ১শ’টি দোকান অবৈধ সেবাইত ক্ষিতিশ চন্দ্র আচারী দখলে নিয়ে অধর্মে লিপ্ত হয়েছেন। তিনি কিছু জমি বিক্রিও করেছেন। এছাড়া তাঁর বিরুদ্ধে নারী কেলেংকারীসহ বিভিন্ন অনৈতিক কাজে জড়িত থাকার অভিযোগ ও মামলা রয়েছে। সমাবেশে গোমস্তাপুর উপজেলার রাধানগর ইউনিয়নের ধোবাপুকুর আদিবাসী শ্মশান অবৈধ দখল মুক্ত করার দাবী জানানো হয়। এছাড়া সদর উপজেলার আমনুরা টংপাড়া আদিবাসী পল্লী উচ্ছেদে ভুমিদস্যুদের ষঢ়যন্ত্রের প্রতিবাদ করা হয় সমাবেশ খেকে। বক্তরা এসব ঘটনায় প্রশাসন ও পুলিশের ভূমিকারও সমালোচনা করেন। পরে এসব অন্যায়ের প্রতিকার চেয়ে জেলা প্রশাসকের মাধ্যমে প্রধানমন্ত্রী বরাবর স্মারকলিপি পেশ করা হয়।